หลังคลอดฉีดยาคุมกำเนินแล้ว2วันมีเพศสัมพันจะท้องไมค่ะ
สวัสดีค่ะ หากได้ฉีดยาคุมกำเนิดหลังคลอดทันที ยาฉีดก็จะออกฤทธิ์ในการป้องกันการตั้งครรภ์ได้ทันทีค่ะ โดยจะช่วยป้องกันการตั้งครรภ์ได้มากกว่า 99%อย่างไรก็ตาม โดยปกติหลังคลอดลูก ควรงดการมีเพศสัมพันธ์ไปก่อนประมาณ 4-6 สัปดาห์ เพื่อให้แผลตรงฝีเย็บและช่องคลอดหายสนิท ปากมดลูกปิดดี และน้ำคาวปลาหมด เพื่อป้องกันความเสี่ยงต่อการเกิดแผลแยก แผลติดเชื้อ และมดลูกอักเสบติดเชื้อค่ะดังนั้น หากยังไม่ครบ 4 สัปดาห์หลังคลอด หรือน้ำคาวปลายังไม่หมด ก็ไม่ควรมีเพศสัมพันธ์ก่อนค่ะแต่หากเลย 4 สัปดาห์ไปแล้ว และน้ำคาวปลาหมดแล้ว ก็สามารถที่จะมีเพศสัมพันธ์ได้ โดยหากยังให้นมลูกอยู่ทุกวัน โอกาสในการตั้งครรภ์ก็ถือว่าแทบไม่มีค่ะ แต่หากไม่ได้ให้นมลูก ก็จะมีโอกาสตั้งครรภ์ได้ เพราะโดยปกติ ต้องฉีดยาคุมไปแล้วอย่างน้อย 7 วันก่อน ยาฉีดจึงจะออกฤทธิ์ในการป้องกันการตั้งครรภ์ได้ค่ะ